नेता बच्चों के मार्गदर्शक नहीं हों, वे तो पार्टी के गुलाम होते हैं: हरीश मीणा
पूर्वडीजी और वर्तमान दौसा सांसद हरीश मीणा ने ये कहते वक्त सबको चौंका दिया कि आपके मार्गदर्शक मुझे सहित कोई नेता नहीं होने चाहिए। उनमें स्वार्थ होता है। वे पार्टी के गुलाम होते हैं। मैंने आज तक ऐसा व्यक्ति नहीं देखा, जो समाज के लिए पार्टी से ऊपर उठा हो।
वे रविवार को जनजाति प्रतिभा सम्मान समारोह में कांग्रेस और भाजपा नेताओं के सामने बेबाक बोले। कार्यक्रम में मौजूद छात्र-छात्राओं से कहा कि किसी भी नेता की मानसिक गुलामी ना करें। हमारा देने का समय आता है तो हम भाषण-उपदेश के अलावा कुछ नहीं देते। मीणा के इस तल्ख भाषण पर सभागार तालियां से गूंज उठा। मंचासीन नेता और मंत्री टकटकी लगाकर देखते रहे। उन्होंने कहा कि संसद में एसटी के कुल 44 सांसद है लेकिन मैं उन्हें आज तक एक स्थान पर नहीं बैठा पाया। उन्होंने सरकार पर सवाल उठाए कि बांसवाड़ा के एशियन गोल्ड मैडलिस्ट श्यामलाल को फोर्थ क्लास की नौकरी मिली और एक महिला ने कांस्य जीता तो उसे डीएसपी बना दिया। इस तरह का भेदभाव की बजाय समान न्याय होना चाहिए। खेरवाड़ा एमएलए नानालाल अहारी ने कहा कि अपने ही वोट की आवश्यकता पर वादे करते हैं। जीतने के बाद ध्यान नहीं रखते। बाकी दूसरे काम में अग्रणी रहते हैं। हम एक नहीं होंगे तो आगे नहीं बढ़ेंगे। मुख्य अतिथि मनसुख भाई वसावा थे।
समारोह में 315 प्रतिभाओं का हुआ सम्मान
श्रीमेवाड़ वागड़ मालवा जनजाति विकास संस्थान के इस समारोह में 315 प्रतिभाओं का सम्मान हुआ। इसमें मानगढ़ पुरस्कार, कवि वाल्मिकी, राणा पूंजा, नानक भाई भील, लिम्बाराम, एकलव्य और शहीद नानाभाई खाट शिक्षक गौरव सम्मान दिए गए। कार्यक्रम में सांसद अर्जुनलाल मीणा, पूर्व सांसद रघुवीर मीणा, पूर्व मंत्री चुन्नीलाल गरासिया, ग्रामीण एमएलए फूलसिंह मीणा और प्रतापगढ़ एसपी कालूराम रावत बतौर अतिथि मंचासीन थे।
विधायक मालवीय ने पूछा, जनजाति विवि के लिए दिए 20 करोड़ का क्या हुआw
बांसवाड़ाएमएलए महेन्द्रजीत सिंह मालवीय ने कहा कि जनजाति विवि जहां बनाना है बनाओ, लेकिन कब बनाओगे, ये बताओw हंसते हुए कहा कि कुलपति डामोर दुखी हो रहे हैं। उन्होंने पूछा कि मैंने जनजाति मंत्री रहते विवि के लिए 20 करोड़ रुपए दिए थे, उनका क्या हुआw जनजाति विवि कुलपति टी.सी.डामोर ने कहा कि विवि में मुश्किल से 150 विद्यार्थी हैं और वहां इसका फायदा है कि मैं एक-एक पर विशेष ध्यान रखता हूं। उन्होंने कहा कि बिना शिक्षक और स्टाफ के पहला बेच निकल जाएगा। बांसवाड़ा एमएलए धनसिंह रावत बोले कि गुर्जरों को एसटी का टाइटल नहीं मिल सकता। कर्नल बैंसला ने आंदोलन चलाकर रेल की पटरियां उखड़वाई, रोड तुड़वाई। कई लोग मारे गए, लेकिन फिर भी कुछ नहीं हुआ। हमें ऐसा करने की जरूरत नहीं है।
उदयपुर . विविके सभागार में मेवाड़ वागड़ जनजाति विकास संस्थान के प्रतिभा सम्मान समारोह में अतिथि।
उदयपुर . विविके सभागार में मेवाड़ वागड़ जनजाति विकास संस्थान प्रतिभा सम्मान समारोह में शामिल समाज जन।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva